55. schôdza NR SR - 9.deň - B. popoludní
Dátum: 2022-02-16
Poslanec: Taraba, Tomáš (-)
Druh vystúpenia: Vystúpenie s faktickou poznámkou

63. Ďakujem pekne, kolegovia, za faktické aj pripomienky. Ja si myslím, že len jednu vec by som k tomu podotkol, že ak má mať právomoci jeden človek také, aké mal, a dokáže takým výrazným spôsobom ignorovať tú realitu, ktorá aj bola, a my sme boli úplne vyčlenení od akejkoľvek debaty a vidíme to, čo sa deje na konci dňa. Druhý, kto je takýto, je Úrad verejn... je Úrad pre dohľad nad zdravotnou starostlivosťou, ktorý tu šikanovať začal každého lekára, ktorý mal iný názor, medzitým sa veľa tých názorov len potvrdzuje, tak je absolútne neprospešné pre boj s akoukoľvek chorobou, pandémiou, ak sa tu ukazuje prstom na komunitu ľudí. Najskôr sme to boli my ako opozícia, ktorí sme za to mohli, potom vše... celé... celá vedecká komunita, ktorá nemala to, rovnaký názor, že majú byť de facto mimo, a oni sa niekde zavreli v nejakej jednej miestnosti, netransparentne, nikto nevidel žiadne záznamy z tých rokovaní, nikto nevidel, ako sa tam prijímajú tie rokovania. A tuná pár epidemiológov zrazu dostalo moc točiť celým hospodárstvom. Veď tie škody, čo narobili, sú v miliardách. A potom sa pýtam, keď teda má niekto právo tu zo dňa na deň len tak sa rozhodnúť, že zavrie taký obchod, onaký, do kvetinárstva nemôžete, vedľa toho môžete, potom do obchodu idete, tam nemôžete, na tretí môžete, tak potom ten človek by mal povedať aj, kto za to bude niesť účet, teda nie potom treba preniesť úplne aj zodpovednosť, že nech rozhoduje o, o odškodňovaní, pretože to sa zrazu nedialo, to sa zavreli nejakí ľudia, ktorí si len trhali, že čo všetko pozatvárajú, ale už potom nebolo toho, kto by povedal, že kto ten účet bude za tých ľudí uhrádzať, takže ja si myslím, že je dôležité, aby orgány mali dôveru, všeobecne mali dôveru ľudí, a tá dôvera tu bola neskutočne narušená. Keď to nie je teraz, že po vojne je každý generál, ja si myslím, že práve toto memento tu bolo počas celých tých dvoch rokoch veľmi jasne hovorené, lenže tá ag... iro... arogancia bola neskutočná, takže prijatím tohoto, tejto novely zákona, jednoducho z Mikasa sa stane to, čo má byť, ak je odborník, ak je zdatný človek, ak jeho hlas má vo vedeckej komunite váhu, tak ju bude mať. Bude mať poradný, poradný hlas, bude vedieť apelovať, čo treba robiť, ako robiť, ale konečné rozhodnutie aby tu robilo pár epidemiológov na úkor celého, celej komunity ľudí, celého hospodárstva, je jednoducho neprípustné, takže zmena tohoto zákona musí na Slovensku nastať, pretože táto, táto sanitárna totalita, ktorá sa tu za posledné dva roky rozmohla, jednoducho je neudržateľný model a vidieť to úplne všade. Teraz ohlásilo Rakúsko, že končí tiež s tými opatreniami, proste ľudia to odmietli a som rád, že to odmietli, pretože, pretože vysvetľovať niekomu, že pri jednej chodbe keď ide, tak naľavo do obchodu môže, napravo nemôže, proste to je vedecky nedokázateľné a neudržateľné, a to, že to robili orgány, ktoré mali zodpovednosť za verejné zdravie a dnes aj ekonomiku, a my sme tu boli obchádzaní, tak to, si myslím, že pokiaľ je niekto demokrat a cíti, že iba rozhoduje v mene ľudí, tak s týmto súhlasiť nemôže. Takže ďakujem pekne za podporu.